ᱠᱚᱡᱷᱤᱠᱚᱰ ᱦᱚᱱᱚᱛ

ᱠᱚᱡᱷᱤᱠᱚᱰ ᱦᱚᱱᱚᱛ ᱟᱨᱵᱟᱝ ᱠᱟᱞᱤᱠᱚᱴ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱫᱷᱟᱨᱮ ᱨᱮ ᱠᱮᱨᱚᱞ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱠᱚᱡᱷᱤᱠᱚᱰ ᱥᱚᱦᱚᱨ, ᱚᱠᱟ ᱠᱟᱞᱤᱠᱚᱴ ᱦᱚᱸᱠᱚ ᱢᱮᱛᱟᱜᱼᱟ, ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱦᱚᱱᱚᱛ ᱨᱮ ᱓᱘.᱒᱕% ᱥᱚᱦᱨᱤ ᱠᱚ ᱵᱟᱲᱦᱟᱜ ᱠᱟᱱᱟ ᱾ ᱠᱚᱡᱷᱤᱠᱚᱰ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱫᱚ ᱠᱚᱧᱮ ᱨᱮ ᱠᱟᱱᱱᱩᱨ ᱟᱨ ᱢᱟᱦᱮ (ᱯᱩᱰᱩᱪᱮᱨᱤ), ᱥᱟᱢᱟᱝ ᱨᱮ ᱣᱟᱭᱱᱟᱰ ᱟᱨ ᱮᱛᱚᱢ ᱨᱮ ᱢᱟᱞᱟᱯᱯᱩᱨᱚᱢ ᱦᱚᱱᱚᱛ ᱛᱮ ᱞᱟᱜᱟᱣ ᱟᱠᱟᱱᱟ ᱾ ᱟᱨᱚᱵᱽ ᱫᱚᱨᱭᱟ ᱫᱚ ᱯᱟᱪᱮ ᱨᱮ ᱢᱮᱱᱟᱜᱼᱟ ᱟᱨ ᱯᱟᱪᱮ ᱜᱷᱟᱴ ᱫᱚ ᱥᱟᱢᱟᱝ ᱥᱮᱦᱮᱫ ᱯᱟᱥᱱᱟᱣ ᱟᱠᱟᱱᱟ ᱾ ᱠᱚᱡᱷᱤᱠᱚᱰ, ᱢᱟᱞᱟᱯᱯᱩᱨᱚᱢ ᱟᱨ ᱣᱟᱭᱱᱟᱰ ᱦᱚᱱᱚᱛ ᱨᱮᱱᱟᱜ ᱴᱨᱟᱴᱡᱚᱸᱠᱥᱚᱱ ᱨᱮ ᱢᱮᱱᱟᱜ ᱒,᱓᱓᱙ ᱢᱤᱴᱚᱨ ᱩᱥᱩᱞ ᱣᱟᱣᱩᱞ ᱢᱟᱞᱟ, ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱩᱥᱩᱞ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱞᱟᱴᱤᱪᱭᱩᱰ ᱑᱑° ᱐᱘'N ᱟᱨ ᱑᱑° ᱕᱐;N ᱟᱨ ᱞᱚᱝᱜᱤᱪᱩᱰ ᱗᱕° ᱓᱐'E ᱟᱨ ᱗᱖° ᱘'E ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱫᱚ ᱯᱩᱱ ᱛᱟᱞᱩᱠᱟ ᱨᱮ ᱦᱟᱴᱤᱧ ᱟᱠᱟᱱᱟ : ᱠᱚᱡᱷᱤᱠᱚᱰ, ᱣᱟᱛᱠᱟᱨᱟ, ᱠᱚᱭᱤᱞᱮᱸᱰᱤ ᱟᱨ ᱛᱷᱚᱢᱟᱨᱥᱮᱨᱤ ᱾ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱑᱒ ᱵᱚᱱᱚᱛ ᱯᱚᱸᱪᱟᱭᱚᱛ ᱢᱮᱱᱟᱜᱼᱟ : ᱵᱟᱞᱩᱥᱮᱨᱤ, ᱪᱮᱞᱱᱱᱩᱨ, ᱠᱚᱰᱩᱣᱚᱞᱞᱤ, ᱠᱚᱡᱷᱤᱠᱚᱰ, ᱠᱩᱱᱱᱚᱢᱚᱸᱜᱚᱞᱚᱢ, ᱠᱩᱱᱱᱩᱢᱢᱚᱞ, ᱢᱮᱞᱰᱤ, ᱯᱚᱸᱛᱷᱞᱟᱭᱚᱱᱤ, ᱯᱮᱨᱚᱢᱵᱨᱟ, ᱛᱷᱚᱰᱱᱩᱨ, ᱛᱷᱩᱱᱮᱨᱤ ᱟᱨ ᱣᱟᱛᱠᱟᱨᱟ ᱾ ᱱᱟᱜᱟᱢ ᱑᱙᱕᱖ ᱥᱟᱞ ᱨᱮ ᱠᱮᱨᱚᱞ ᱨᱮᱱᱟᱜ ᱛᱷᱟᱯᱚᱱ ᱛᱟᱭᱚᱢ, ᱱᱤᱛᱚᱜᱟᱜ ᱢᱟᱞᱟᱵᱟᱨ ᱦᱚᱱᱚᱛ ᱫᱚ ᱯᱮ ᱵᱷᱟᱜᱽ ᱨᱮ ᱦᱟᱯᱟᱴᱤᱧ ᱞᱮᱱᱟ : ᱠᱟᱱᱱᱩᱨ ᱦᱚᱱᱚᱛ, ᱠᱚᱡᱷᱤᱠᱚᱰ ᱦᱚᱱᱚᱛ ᱟᱨ ᱯᱚᱞᱚᱠᱠᱚᱲ ᱦᱚᱱᱚᱛ ᱾ ᱚᱱᱟ ᱚᱠᱛᱚ, ᱠᱚᱡᱷᱤᱠᱚᱰ ᱦᱚᱱᱚᱛ ᱨᱮ ᱵᱟᱨᱭᱟ ᱟᱨᱡᱟᱣ ᱠᱷᱚᱸᱰ ᱛᱟᱦᱮᱸ ᱠᱟᱱᱟ : ᱠᱚᱡᱷᱤᱠᱚᱰ ᱟᱨᱡᱟᱣ ᱠᱷᱚᱸᱰ ᱟᱨ ᱢᱟᱞᱟᱯᱯᱩᱨᱚᱢ ᱟᱨᱡᱟᱣ ᱠᱷᱚᱸᱰ ᱾ ᱠᱚᱡᱷᱤᱠᱚᱰ ᱟᱨᱡᱟᱣ ᱠᱷᱚᱸᱰ ᱨᱮ ᱯᱩᱱᱭᱟ ᱛᱟᱞᱩᱠ ᱛᱟᱦᱮᱸ ᱠᱟᱱᱟ : ᱣᱟᱛᱠᱟᱨᱟ, ᱠᱚᱭᱤᱞᱮᱸᱰᱤ, ᱠᱚᱡᱷᱤᱠᱚᱰ ᱟᱨ ᱮᱛᱚᱢ ᱣᱟᱨᱱᱟᱰ ᱾ ᱢᱟᱞᱟᱯᱯᱩᱨᱚᱢ ᱠᱷᱚᱸᱰ ᱨᱮ ᱵᱟᱨᱭᱟ ᱛᱟᱞᱩᱠᱟ ᱛᱟᱦᱮᱸ ᱠᱟᱱᱟ : ᱮᱨᱟᱱᱟᱰ ᱟᱨ ᱛᱤᱨᱩᱨ ᱾ ᱑᱖ ᱡᱩᱱ ᱑᱙᱖᱙ ᱥᱟᱞ ᱨᱮ, ᱠᱚᱡᱷᱤᱠᱚᱰ ᱦᱚᱱᱚᱛ ᱨᱮᱱᱟᱜ ᱢᱟᱞᱟᱯᱯᱩᱨᱚᱢ ᱟᱨᱡᱟᱣ ᱠᱷᱚᱸᱰ, ᱯᱮᱭᱟ ᱟᱨᱡᱟᱣ ᱟᱹᱛᱩ, ᱯᱷᱮᱨᱚᱠ, ᱨᱟᱢᱱᱚᱴᱴᱩᱠᱚᱨᱟ ᱟᱮ ᱠᱚᱫᱚᱞᱩᱸᱰᱤ ᱪᱷᱟᱰᱟ ᱠᱟᱛᱮ, ᱢᱟᱞᱟᱯᱯᱩᱨᱟᱢ ᱦᱚᱱᱚᱛ ᱛᱮᱭᱟᱨ ᱞᱟᱹᱜᱤᱫ ᱛᱮ ᱵᱷᱮᱡᱟᱨ ᱞᱮᱱ ᱛᱟᱦᱮᱸᱫ ᱾ ᱑ ᱱᱚᱵᱷᱮᱢᱵᱚᱨ ᱑᱙᱘᱐ ᱥᱟᱞ ᱨᱮ ᱟᱨᱦᱚᱸ, ᱠᱚᱡᱷᱤᱠᱚᱰ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱣᱟᱭᱱᱟᱰ ᱛᱟᱞᱩᱠ ᱫᱤ ᱣᱟᱭᱱᱟᱰ ᱦᱚᱱᱚᱛ ᱛᱮᱭᱟᱨ ᱞᱟᱹᱜᱤᱫ ᱛᱮ ᱵᱷᱮᱡᱟᱨ ᱠᱮᱜᱼᱟ ᱾ ᱦᱚᱲ ᱮᱞ (ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱠᱷᱚᱱ ᱧᱟᱢ 'ᱠᱚᱡᱷᱤᱠᱚᱰ ᱥᱚᱦᱨᱤ' ᱨᱮᱱᱟᱜ ᱠᱷᱚᱵᱚᱨ ᱾) ᱒᱐᱑᱘ ᱥᱟᱞ ᱨᱮᱱᱟᱜ ᱦᱚᱲ ᱮᱞ ᱠᱷᱚᱵᱚᱨ ᱞᱮᱠᱟᱛᱮ ᱠᱚᱡᱷᱤᱠᱚᱰ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱓,᱒᱔᱙,᱗᱕᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱢᱚᱝᱜᱚᱞᱤᱭᱟ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱟᱭᱚᱣᱟ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱑᱑᱕ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱾ ᱱᱚᱸᱰᱮ ᱦᱤᱱᱫᱩ ᱟᱜ ᱦᱚᱲ ᱮᱞ ᱵᱟᱲᱦᱟᱣ ᱠᱟᱛᱮ ᱑᱗ᱢ᱓᱔,᱙᱕᱘ (ᱠᱚᱲᱟ : ᱘,᱓᱗,᱘᱒᱔, ᱛᱤᱨᱞᱟᱹ : ᱘,᱙᱗,᱑᱓᱔) ᱦᱩᱭ ᱮᱱᱟ, ᱱᱚᱶᱟ ᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱑᱖,᱖᱙,᱑᱖᱑ ᱛᱟᱦᱮᱸ ᱠᱟᱱᱟ ᱾ ᱢᱩᱥᱞᱤᱢ ᱦᱚᱲ ᱮᱞ ᱞᱚᱜᱚᱱ ᱵᱟᱲᱦᱟᱣ ᱠᱟᱛᱮ ᱑᱒,᱑᱑᱑᱓᱑ (ᱠᱚᱲᱟ : ᱕,᱖᱔,᱔᱘᱙ : ᱛᱤᱨᱞᱟᱹ : ᱖,᱔᱖,᱖᱔᱒) ᱦᱩᱭ ᱮᱱᱟ, ᱱᱚᱶᱟ ᱒᱐᱐᱑ ᱥᱟᱞ ᱨᱮᱱᱟᱜ ᱑᱐,᱗᱘,᱗᱕᱙ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱠᱚ, ᱤᱥᱟᱹᱭ ᱦᱚᱲ ᱮᱞ ᱫᱚ ᱑,᱓᱑,᱕᱑᱖ (ᱠᱚᱲᱟ : ᱖᱔,᱓᱖᱗ ᱟᱨ ᱛᱤᱨᱞᱟᱹ : ᱖᱗,᱑᱔᱙) ᱤᱥᱟᱹᱭ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱞ ᱥᱮᱨᱢᱟ ᱢᱟᱲᱟᱝ ᱱᱩᱠᱩ ᱦᱚᱲ ᱮᱞ ᱑,᱒᱗,᱔᱖᱘ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱑,᱓᱑᱘ ᱦᱚᱲ ᱛᱟᱦᱮᱸᱱᱟᱠᱚ ᱜᱚᱴᱟ ᱠᱤᱞᱚᱢᱤᱴᱚᱨ (᱓,᱔᱑᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱗.᱓᱑% ᱛᱟᱦᱮᱸ ᱠᱟᱱᱟ ᱠᱚᱡᱷᱤᱠᱚᱰ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱙᱗ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱙᱕.᱒᱔% ᱢᱮᱱᱟᱜᱼᱟ ᱾ ᱠᱟᱹᱣᱰᱤ ᱟᱹᱨᱤ ᱠᱟᱞᱪᱟᱨ ᱥᱟᱜᱟᱲᱚᱢ ᱩᱰᱟᱹᱱ ᱰᱟᱦᱟᱨ ᱠᱚᱡᱷᱤᱠᱚᱰ ᱥᱚᱦᱚᱨ ᱠᱷᱚᱱ ᱒᱘ ᱠᱤᱞᱚᱢᱤᱴᱚᱨ (᱑᱗ ᱢᱤᱞ) ᱥᱟᱺᱜᱤᱧ, ᱢᱟᱞᱟᱯᱯᱩᱨᱟᱢ ᱦᱚᱱᱚᱛ ᱨᱮᱱᱟᱜ ᱠᱚᱨᱤᱯᱩᱨ ᱨᱮ ᱢᱮᱱᱟᱜ ᱠᱟᱞᱤᱠᱚᱴ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ (ᱟᱭᱤᱮᱴᱤᱮ : ᱥᱤᱥᱤᱡᱮ, ᱟᱭᱤᱥᱤᱮᱳ : ᱵᱷᱤᱳᱥᱤᱮᱞ) ᱦᱚᱛᱮᱛᱮ ᱥᱮᱵᱟᱜ ᱠᱟᱱᱟ ᱾ ᱩᱰᱟᱹᱱ ᱰᱟᱹᱦᱤ ᱫᱚ ᱮᱯᱨᱤᱞ ᱑᱙᱘᱘ ᱥᱟᱞ ᱨᱮ ᱪᱟᱪᱞᱟᱣ ᱮᱦᱚᱵ ᱟᱠᱟᱱᱟ ᱾ ᱱᱤᱭᱟᱹ ᱵᱟᱨᱭᱟ ᱴᱟᱨᱢᱤᱱᱟᱞ ᱢᱮᱱᱟᱜᱼᱟ, ᱢᱤᱫᱴᱟᱹᱝ ᱫᱚ ᱰᱚᱢᱮᱥᱴᱤᱠ ᱩᱰᱟᱹᱜ ᱞᱟᱹᱜᱤᱫ ᱟᱨ ᱢᱤᱫᱴᱟᱹᱝ ᱫᱚ ᱡᱮᱜᱮᱛᱟᱹᱨᱤ ᱩᱰᱟᱹᱜ ᱞᱟᱹᱜᱤᱫ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ Kozhikode District official website